सेहत विभाग ने 26 लोगों को डेंचर लगाकर फिर से चेहरे पर लौटाई मुस्कान
400 टीचर्स को टूथ ब्रशिंग की सही टेक्निक्स बारे दिए टिप्स
भास्करसंवाददाता | दीनानगर
कम्यूनिटीहेल्थ सेंटर दीनानगर में दंत पखवाड़ा के समापन पर सीनियर मेडिकल आफिसर डॉ. किरण की अध्यक्षता में कार्यक्रम करवाया गया। इसमें असिस्टेंट सिविल सर्जन डॉ. सविंद्र हंस और जिला डेंटल हेल्थ आफिसर डॉ. शरणजीत सिद्धू विशेष तौर पर शामिल हुए। एसएमओ डॉ. किरण, डेंटल स्पेशलिस्ट डॉ. सुखविंदर सहित अन्य डाक्टर्स ने उनका पुष्पगुच्छ देकर स्वागत किया। अपने संबोधन में एसएमओ डॉ. किरण ने कहा कि कम्यूनिटी हेल्थ सेंटर में सेहत विभाग के दिशानिर्देश पर 11 से 27 फरवरी तक डेंटल जागरूकता पखवाड़ा मनाया गया। इसमें 559 लोगों के दांतों का चैकअप कर उनका इलाज किया गया। इनमें से 26 लोगों को मुफ्त डेंचर उपलब्ध करवाए गए हैं। डॉ. सुखविंदर ने कहा कि पखवाड़े के दौरान सेमिनार लगाकर 900 स्टूडेंट्स को दांतों की सुरक्षा के प्रति जागरूक करते हुए दांतों को होने वाली बीमारियों उनके बचाव के बारे बताया गया, जबकि 400 टीचर्स को टूथ ब्रशिंग की सही टेक्निक्स के बारे जानकारी दी गई, ताकि वह आगे स्टूडेंट्स को भी इसके बारे जागरूक कर सकें। उन्होंने कहा कि सरकार के खर्च पर 12 लोगों को डेंचर लगाए जाने थे, जबकि बालाजी फाइनांस सर्विस सहित समाजसेवी संगठनों की मदद से 26 लोगों को डेंचर लगाए गए हैं। एसीएस डॉ. सविंद्र हंस ने दंत पखवाड़े के दौरान कम्यूनिटी हेल्थ सेंटर की ओर से किए कार्यों को सराहते हुए कहा कि पंजाब सरकार की ओर से सरकारी अस्पतालों डिस्पेंसरीज में लोगों को हर प्रकार की सेहत सहूलियतें देने का पूरा प्रबंध किया है। इसका लोगों को ज्यादा से ज्यादा लाभ उठाना चाहिए। डीडीएचओ डॉ. शरणजीत सिद्धू ने सेहत विभाग की ओर से दांतों की बीमारियों के इलाज और बचाव के बारे उठाए जा रहे कदमों के बारे जानकारी दी। इस मौके पर सोशल वर्कर राजिंदर शर्मा, डॉ. इंद्रजीत राणा, डॉ. हिमांशु सोहल, डॉ. जोतपाल सिंह, डॉ. विलियम मट्टू, डॉ. सिमरन, डॉ. इंद्रजोत सिंह कलेर, डॉ. वंदना कौंडल, चीफ फार्मासिस्ट तिरलोक नाथ आदि उपस्थित थे।
सीएसएस डॉ. सविंद्र हंसपाल और डीडीएचओ डॉ. शरणजीत सिद्धू का पुष्पगुच्छ देकर स्वागत करते एसएमओ डॉ. किरण, डेंटल स्पेशलिस्ट डॉ. सुखविंदर अन्य डाक्टर्स आैर मरीजों को डेंचर लगाते वक्त डॉ. शरणजीत सिद्धू, असिस्टेंट सिविल सर्जन सविंद्र हंस, एसएमओ डॉ. किरण डेंटल स्पेशलिस्ट डॉ. सुखविंदर।
कैंप
hin_Deva hin_Deva awa_Deva hin_Deva hin_Deva awa_Deva